**Eleccions municipals, 28 de maig de 2023**

**El Prat En Comú Podem guanya les eleccions municipals del Prat amb un 32,4% dels vots**

**La candidatura liderada per l’alcalde actual, Lluís Mijoler, ha estat la llista més votada.**

**Un 52% dels pratencs i pratenques convocats a les urnes han participat a les eleccions municipals, 8,8 punts menys que al 2019.**

Amb 8.227 vots, un 32,4% del total de vots emesos, El Prat en Comú Podem - Confluència (EPCP-C), la candidatura encapçalada per l’alcalde actual, Lluís Mijoler, ha estat la força més votada en les eleccions municipals d’aquest diumenge al Prat de Llobregat.

Amb aquests resultats, EPCP-C obté un total de 9 regidors i regidores, 2 menys que els que va obtenir la candidatura el Prat en Comú – En Comú Guanyem el 2019 (aleshores amb 9.940 vots, 33,48 %). Podem, que va concórrer per separat en els anteriors comicis, va obtenir llavors 1.524 vots, un 5,13 %. El ple municipal del Prat està format per 25 edils, així que la majoria absoluta se situa en 13.

El segon partit més votat ha estat el Partit dels Socialistes de Catalunya – Candidatura de Progrés (PSC-CP), liderat novament per Juan Pedro Pérez, que ha obtingut 5.624 (22,15 %). Amb aquests resultats, PSC-CP obté 6 regidors/ores, 1 menys que fins ara.

A continuació, s’exposen els resultats de les candidatures que han obtingut representació a l’Ajuntament del Prat de Llobregat ordenades per nombre de vots:

1. **EL PRAT EN COMÚ PODEM - CONFLUÈNCIA (EPC-C):**

8.227 vots, un 32,4 %, i 9 regidors (el 2019, el Prat en Comú – En Comú Guanyem: 9.940 vots, un 33,48 %, i 11 regidors /ores; Podem: 1.524 vots, un 5,13 %, i 1 regidora).

1. **PARTIT DELS SOCIALISTES DE CATALUNYA -CANDIDATURA DE PROGRÉS (PSC-CP):** 5.624 vots, 22,15% i 6 regidors/ores (el 2019: 6.310 vots, 21,25 % i 7 regidors/ores)
2. **ESQUERRA REPUBLICANA DE CATALUNYA-ACORD MUNICIPAL (ERC-AM)**

2.496 vots, 9,83 % i 3 regidors/ores (el 2019: 3.347 vots, 11,27 % i 3 regidors /ores).

1. **PARTIT POPULAR (PP)**

2.039 vots, un 8,03 %, i 2 regidors (el 2019: 1.343 vots, un 4,53 % i cap regidor).

1. **JÓVENES Y PENSIONISTAS DECIDIMOS (JPD)**

1.903 vots, un 7,49 % i 2 regidors.

1. **VOX**

1.874 vots, un 7,38 % i 2 regidors (el 2019: 3651 vots, un 23 %, i cap regidor).

1. **JUNTS PEL PRAT- COMPROMÍS MUNICIPAL (CM)**

1.597 vots, un 6,29 % i un regidor.

Ciudadanos, que en les eleccions anteriors va obtenir 3 regidors, s’ha quedat sense regidors en no haver assolit el llindar del 5 % de vots. Tampoc no han obtingut cap representant Ara el Prat – Ara Pacte Local i Valents.

**Baixa la participació**

En total, un 52 % dels 49.288 pratencs i pratenques convocats a les urnes han participat en aquestes eleccions municipals. La participació ha baixat 8, 8 punts punts respecte al 2019.

Trobareu tota la informació sobre els resultats de les eleccions municipals i europees a <http://eleccions.elprat.cat>

**El Prat de Llobregat, 28 de maig de 2023**